### Beslutning

Jørgen Henriksen stillede procedureforslag om at udsætte behandling af sagen til Kommunalbestyrelsens møde i august.

For stemte A, F, Ø og Asta Lind.

Imod stemte B, C, F, V, O, Kalundborglisten og Dan Mortensen.

Jørgen Johansen blev forkastet.

Sagen blev behandlet, og Økonomiudvalgets indstilling blev godkendt.

For forslaget stemte B, C, O, V, og Kalundborglisten.

Imod stemte F, Ø Doris Bertelsen og Leif Lund med den bemærkning, at vi opfordrer til dialog med alle parter, der gerne vil skyde penge i kulturen i bedste Kalundborg symbiose stil, hvor vi samarbejder bredt om at løfte noget fælles.

Hverken for eller imod stemte Frit Borgerligt Fællesskab, Catrine Kjeldsen, Casper Bruun og Weena Winther.

Afbud: Maja Lassen

### Sagsfremstilling

## Resume og sagens baggrund

Igennem længere tid har der blandt en række aktører været et ønske om at styrke kulturlivet i Kalundborg Kommune. Derfor har Kalundborg Kommune sammen med nogle virksomheder taget initiativ til et nyt fællesskab, der skal være med til at sætte mere strøm til kulturlivet og de kulturelle oplevelser i Kalundborg Kommune. Kulturaktørerne er der allerede, nu handler det om at virksomhederne og kommunen sammen skaber rammerne for det nye samarbejde – ”Sammen om kulturen”.

Det første initiativ i ”Sammen om kulturen” er allerede taget af Novo Nordisk, SJF Bank og Foreningen Campus Kalundborg, som i samarbejde med Eksperimentarium i Hellerup er gået sammen om at finansiere en for-analyse med henblik på at skabe et oplevelsescenter for naturvidenskab og bæredygtighed i Kalundborg - "Eksperimentarium Symbiosis".

## Indstillinger

1. At Kalundborg Kommune deltager sammen med virksomhederne i at etablere foreningen "Sammen om kulturen"
2. At de resterende driftsmidler fra [adresse] i 2025 indskydes i foreningen.

## Behandling

Økonomiudvalget.

## Sagsfremstilling

På baggrund af ovenstående anbefales det derfor, at Kalundborg Kommune går aktivt ind i det videre arbejde med stiftelsen af foreningen ”Sammen om kulturen” (arbejdstitel). Foreningen vil blive stiftet i 3. kvartal 2025, og vil have til formål at indsamle og uddele midler til fremme af kultur/events i hele [adresse] geografi. Samtidig vil Kalundborg Kommune blive en aktiv part i arbejdet med at skabe grundlaget for ”Eksperimentarium Symbiosis”.

Formålet med ”Sammen om kulturen” er;

* At etablere et foreningsbaseret samarbejde som med afsæt i Kalundborg modellen og erfaringerne med Symbiosen og uddannelsesområdet, kan bidrage til at styrke både eksisterende og nye kulturaktører og initiativer
* At styrke kulturlivet i hele den kommunale geografi, herunder samordne indsatsen omkring både eksisterende og nye kulturelle tiltag ved at støtte op om mere kultur/events.
* At booste udbuddet af lokal kultur/events, bl.a. med henblik på at tiltrække og fastholde medarbejdere til området.

Økonomien i ”Sammen om kulturen” tilvejebringes ved at kommune og lokale virksomheder indbetaler et beløb årligt til brug for at skabe mere kultur/events. I første omgang forpligter kommune og virksomheder sig i fem år og det er forudsat at de penge virksomhederne bidrager med, er en merindsats og ikke en besparelse på en anden støtte til kultur, der gives i forvejen.

Flere virksomheder – bl.a. Novo Nordisk og SJF Bank - har allerede meldt positivt ind i forhold til at deltage aktivt i foreningens virke. Tilsvarende har andre pt. ikke offentliggjorte virksomheder. Således har Novo Nordisk forpligtet sig på at bidrage med op til 2 mio. og SJF Bank med 500.000.

**De næste skridt**Foreningen ” Sammen om kulturen” vil blive stiftet i 3. kvartal 2025 af de aktører som bidrager økonomisk til foreningens virke og formål. Foreningen vil blive ledet af en bestyrelse bestående af repræsentanter fra foreningens bidragsydere. Bestyrelsen får til opgave at støtte op omkring kulturlivet i Kalundborg Kommune i overensstemmelse med det formål, som vil blive fastsat i vedtægterne.

Derudover vil Kalundborg Kommune deltage aktivt i det arbejde der allerede er igangsat vedrørende ”Eksperimentarium Symbiosis”.

Nogle af de vigtige samarbejdspartnere for foreningen vil være de to kulturnetværk, som er etableret på baggrund af Kalundborg Kommunes kulturanalyse; ”Kultur- og Naja Schultz” som er de professionelle og kommercielle aktører, samt ”Kunst- og [adresse]”, som er de frivillige eller foreningsbaserede aktører. Disse har stor viden om og erfaring med kulturlivet i al sin mangfoldighed og kan bidrage med væsentlige input til en styrkelse af Kalundborg Kommunes kulturliv i bred forstand.

Der skal i sagens natur arbejdes videre med foreningens vedtægter, herunder formål, bestyrelsessammensætning, økonomi, mv., hvorfor en endelig afklaring heraf afventer en fortsat dialog med de øvrige aktører i ”Sammen om kulturen”. På baggrund heraf vil Økonomiudvalget få forelagt en ny sag til godkendelse.

## Økonomiske konsekvenser

På den korte bane er det muligt for kommunen at indskyde midler i foreningen ved at målrette de resterende driftsmidler fra Økonomiudvalgets markedsføringspulje. Markedsføringspuljen har igennem en årrække støttet større events i kommunen såsom cykelløb og Royal Run. I 2025 er der ingen større events, og puljen kan derfor anvendes som indskudskapital.

### Sagens forløb

25/06/2025 Økonomiudvalget

Godkendt.

Maja Lassen og Doris Bertelsen (Socialdemokratiet) og Lasse Madsen (SF) stemte imod med den begrundelse, at vi opfordrer til dialog med alle parter, der gerne vil skyde penge i kulturen i bedste Kalundborg symbiose stil, hvor vi samarbejder bredt om at løfte noget fælles.

Lasse Madsen benyttede standsningsretten til at begære sagen behandlet på Kommunalbestyrelsens møde.